Gunung Merapi
Merapi adalah gunung baapi di hagian tangah Pulaw Jawa wan marupakan salah satu gunung api taaktip di Indunisia. Lereng sisi selatan barada dalam administrasi Kabupatin Sleman, Banua Istimiwa Yogyakarta, wan sisanya barada dalam wilayah Paropinsi Jawa Tangah, yaitu Kabupatin Magelang di sisi barat, Kabupatin Boyolali di sisi utara wan timur, sarta Kabupatin Klaten di sisi tunggara. Kawasan hutan di sakitar puncaknya manjadi kawasan Taman Nasional Gunung Merapi.
Gunung ini sangat babahaya karana manurut catatan modern mangalami erupsi (puncak keaktifan) satiap dua sampai lima tahun sakali wan dikulilingi ulih pamukiman nang sangat padat. Tumatan tahun 1548, gunung ini sudah maladum sabanyak 68 kali. Kuta Yogyakarta adalah kuta basar taparak, bajarak sakira 27 km matan puncaknya, dan magun tadapat desa-desa di lerengnya sampai katinggian 1700 m wan wastu 4 km jauhnya tumatan puncak.
ban_Latn bjn_Latn bjn_Latn